Чăкăт
Чăкăт, чăвашсем хатĕрлекен апат-çимĕç. Лавккара сутакан унашкал апат-çимĕçе сыр теççĕ.

Хатĕрлесси 
Типĕ тăпăрча чĕрĕ çăмартапа хутăштармалла, тăвар калаттармалла та лайăх çăрмалла. Çăрнă тăпăрча чăкăт кăшăлне тултармалла, пуса-пуса тикĕсмелле, питне чĕрĕ çăмарта саррипе сĕрмелле, ытлашши вĕри мар кăмакана йывăç ывăспа лартмалла. Кăшт сивĕнме пуçланă кăмакара кăна чăкăт лайăх та тутлă пиçет.

Пиçнĕ чăкăта ăшăлла хăй халлĕн е шăратнă услам çупа параççĕ. Сивĕннĕ чăкăта тăрăхла тăваткалăн е кубик пек касмалла, услам çупа кăмакара ăшăтса памалла.

Порцире 300 г. тăпăрчă, пĕр çăмарта, тутанса тăвар, 25 г. услам çу каять.

Вуламалли 
 Тутлă Апат-Çимĕç. - Шупашкар, Чăваш кĕнеке издательстви, 1982.

Тĕнчери паллă чăкăтсем 
 Франци чăкăчĕсем : ( Бри, Бофор, Камамбер, Невшатель т.ыт. ) ;
 Итальян чăкăтсем : ( Горгонзола, Грана Падано, Маскарпоне, Моцарелла, Рикота т.ыт. ) ;
 Испан чăкăтсем : ( Манчего ) ;
 Голлан чăкăтсем : ( Гауда, Эдам ) ;
 Акăлчан чăкăтсем : Чеддер, Стилтон.
Чăвашсем хатĕрлекен апат-çимĕç
Чăкăтсем